Document ID: 32005D0515

ODLOČBA KOMISIJE
z dne 14. julija 2005
o spremembi Odločbe 2004/292/ES o uvedbi sistema TRACES in spremembi Odločbe 92/486/EGS
(notificirano pod dokumentarno številko K(2005) 2663)
(Besedilo velja za EGP)
(2005/515/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člena 20(3) Direktive,
ob upoštevanju Odločbe Sveta 92/438/EGS z dne 13. julija 1992 o uvajanju računalniške tehnologije v veterinarske uvozne postopke (projekt Shift), sprememebi direktiv 90/675/EGS, 91/496/EGS, 91/628/EGS in Odločbe 90/424/EGS ter o razveljavljavitvi Odločbe 88/192/EGS (2), in zlasti člena 12 Odločbe,
ob upoštevanju naslednjega:
(1)
Odločba Komisije 2004/292/ES z dne 30. marca 2004 o uvedbi sistema Traces in spremembi Odločbe 92/486/EGS (3) predvideva vnašanje vseh skupnih veterinarskih vhodnih dokumentov za proizvode v sistem Traces od 30. junija 2005.
(2)
Vzpostavitev nemrežnega sistema za obvladovanje velikega povečanja delovne obremenitve in razvoj vmesnika, ki bi omogočal komunikacijo med nacionalnimi sistemi in sistemom Traces, sta v zamudi.
(3)
Države članice bodo potrebovale določen čas za usposabljanje osebja, tako da bo to imelo aktivno vlogo pri vnašanju podatkov v sistem Traces.
(4)
Zato je treba preložiti datum v Odločbi 2004/292/ES, s katerim je vnašanje vseh skupnih veterinarskih vhodnih dokumentov za proizvode obvezno.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V členu 3(3) Odločbe 2004/292/ES se datum „30. junij 2005“ nadomesti z datumom „31. december 2005“.
Člen 2
Ta odločba je naslovljena na države članice.
V Bruslju, 14. julija 2005

Labels: 12
6